रोम दे मकाबलै फ्रैंकफर्ट एयरपोर्ट मिगी बड्डा ते जादा आधुनिक सेही होआ। उत्थें बी मेरे नेह् साथियें ‘विंडो शापिंग’ कीती। किश जातरी फ्रैंकफर्ट उतरी गे, ते किश उत्थुआं लंडन आस्तै चढ़ी पे। उत्थें मेरी मलाटी उर्दू कवि अली सरदार जाफरी ते कश्मीर दे इस पिछले राज्य मंत्री ते मिम्बर पारलीमैंट अली मुहम्मद तारिक कन्ने होई। ओह् हून शैद भारत सरकार दी फिल्मज़ एक्सपोर्ट कापोंरेशन दे अध्यक्ष हे। असें इक दूए दा हाल-चाल ते सफर बारै पुच्छेआ।